Eesti Politsei Kutseühing

[kutse@kodanikuportaal.eu](mailto:kutse@kodanikuportaal.eu)

Lp siseminister hr Andres Anvelt

Lähtuvalt Eesti Politsei Kutseühingu eesmärgist ja senisest tegevusest ning Teie poolt algatatud PPA suunaliste tegevuste valguses teen ettepaneku kutsuda kokku koostöö ümarlaud kus osapooled saavad tutvustada omi seisukohti ning teha ettepaenukid selleks, et saaks analüüsitud ja sõnastatud võtmeküsimused mis tagavad PPA arengu, eesmärgipärase võimekuse ja töötajaskonna motiveerituse.

Eesti politsei Kutseühing on PPA-s läbiviidud uuringute ja avaliku teabe analüüsist lähtuvalt seisukohal, et suur enamus PPA ametikohtadel töötavad inimesed on PPA kui tööandja poolt madalalt motiveeritud ning oma tööd tehes paljude asjaolude tõttu ülekoormatud ning sundolukorras.

Samas lisame, et teadaolevalt on paljud PPA ametikohtadel töötavad inimesed ülemotiveeritud, nende tööaeg on perioodiliselt alakoormatud, tegevused ei vasta ametijuhendile ja PPVS sätestatule, mis omakorda koormab oluliselt ning põhjendamatult PPA eelarvet.

Nimetatud asjaolud painavad tänaseni PPA-d ja kuni tänaseni olukorra lahendavad tegevused ja ettepanekud puuduvad.

Arvestades tänast Eesti olukorda kus lugupeetud president ning uus moodustunud valitsus on sõnastatud seisukohad leian, et õigustatud on kolmandate poolte kaasamine ja nende uute seisukohtadega tutvumine ning arvestamine kui need lahendavad puuduseid, tagavad arengu ja on kasulikud.

Eesti Politsei Kutseühingu tegevus on tänaseni olnud üksnes õiguslikku laadi, mis käsitleb PPA kui tööandja ja töökorraldaja siseste tegevuste otstarbekust ning eesmärgipärasust ja nende vastavust seadusandlusele.

Laiemas mõttes on oodanud siseministrit ja valitsust, kes ühtlustaks juhtide ja spetsialistide vahelist muutuvpalaga maksmise aluseid ja suurust, ühtlustaks juhtide ja spetsialistide erinevat töökoormust ja tegevushaaret, koormaks juhtide ametikohal töötavaid politseiametnike politseitöö põhivaldkonna tegevustega, sest ka tavatöötajad ootavad otsuseid ja käitumist, mis ei lööks valusalt just neid kas töökoormuse suurenemise või loodetud palgatõusu osas. Kaudselt on tavatöötajad potentsiaalsed valijad, kes ootavad politseiteenistust puudutavaid häid otsuseid millega tagatakse nende sotsiaalsed garantiid, motiveeritus, teenistuslik karjäär ja palk ning töörahu.

Leiame, et PPA on täna piisavalt rahastatud, et tagada PPA areng ja vajalik eesmärgipärane politseivõimekus täita seadusega pandud ülesandeid ja võimaldada kõikidele töötajatele motiveeritus töötada pikaajaliselt politseiteenistuses. Selleks tuleb luua PPA optimaalne struktuur, muuta ametikohtade jagamise põhimõtteid struktuuridesse, muuta rahastamise põhimõtteid ja valdkondi.

**Teeme ettepaneku käsitleda järgmiseid võtmeküsimusi:**

1. PPA struktuur ja allstruktuurid;
2. Ametikohtade koosesis struktuurides;
3. Ametijuhendid ja ametikohtade tööjuhendid arvestades ametikoha põhitööd, lisatööd ja täiendavaid tööülesandeid;
4. PPA palgajuhend, selle vatsvaus ametijuhendile ja seadusandlusele (ametikoha põhipalk ja seadusest tulenevad lisatasud, muutuvpalk ja lisatasud täiendavate tööülesannete eest);
5. PPA kasutatava taristu ja inventari optimeerimine;
6. PPA sisekoolituse, arendustegevuse ja projektialane tegevus ning selle õiguslikus;
7. Politseiametniku staatus ja selle olemasolu otstarbekus ametikohal töötamiseks;
8. Ametikohad ja põhitööd, millel töötamine eeldab politseiametniku staatuse vajadust ja sellega õigust politsei eripensioni väljateenimiseks;
9. Politseiametnike isikliku teenistusastme väärtus, väljateenimise kord ja politseivorm ja selle kasutamine mittepolitseilistel ametikohtadel;
10. Lisaks vastavalt osapoolte väljapakutud teemad.

**Teeme ettepaneku kutsuda kokku järgmised osapooled:**

1. Siseministeerium
2. PPA
3. Politsei- ja Piirivalvekolledž
4. Eesti Politsei Kutseühing
5. Lisaks osapoolte esitatud isik

Avatud koostööd soovides

/allkirjastatud digitaalselt/

Aare Siir

Juhatuse liige

Tel: 5069668